Javaslat A TANÁCS RENDELETE a vám- és a statisztikai nómenklatúráról, valamint a Közös Vámtarifáról szóló 2658/87/EGK rendelet I. mellékletének módosításáról /* COM/2013/0186 final - 2013/0098 (NLE) */





INDOKOLÁS 1. A JAVASLAT HÁTTERE E tanácsi rendelettervezet célja, hogy autonóm alapon vámmentességet biztosítson olyan síkpanel megjelenítőkre vonatkozóan, amelyek megfelelő mértékben tudnak automata adatfeldolgozó gépektől érkező jeleket megjeleníteni. E kifejezés a síkpanel megjelenítőkre vonatkozik, amelyek jóllehet nem kizárólag vagy elsősorban az automata adatfeldolgozó rendszerben használatosak, a felhasználó számára megfelelő szintű teljesítménnyel képesek az automata adatfeldolgozó gépektől érkező jeleket megjeleníteni. A harmonizált rendszer (HR) 8528 51 vámtarifaalszám alá „kizárólag vagy elsősorban a 8471 vtsz. alá tartozó automatikus adatfeldolgozó rendszerben használatos” monitorok tartoznak. Az e monitorokra vonatkozó szerződéses vámtétel „mentes”. A „kizárólag vagy elsősorban a 8471 vtsz. alá tartozó automatikus adatfeldolgozó rendszerben használatos” monitorok a 8528 59 vámtarifaalszám alá kerültek besorolásra. Az ilyen második típusú monitorokra vonatkozó szerződéses vámtétel „14 %”. Az Európai Unió Bírósága a C-376/07. (Kamino) számú ügyben hozott ítéletében megállapította,, hogy a monitorok besorolását a szóban forgó monitorok jellemzőinek és objektív tulajdonságainak fényében kell elvégezni, továbbá azt is mérlegelni kell, hogy e monitorok mennyire alkalmasak több funkció ellátására, és e funkciókat milyen szinten képesek ellátni működésük során.. A digitális technológiák konvergenciája azonban olyan helyzetet eredményezett, amelyben a pusztán technikai és objektív jellemzőkre történő hivatkozással nehéz meghatározni, hogy egy adott monitor kizárólag vagy elsősorban a 8471 vtsz. alá tartozó automatikus adatfeldolgozó rendszerben használatos-e. Különösen azon sík panel megjelenítők helyes és egységes besorolásának biztosítása vált technikailag lehetetlenné, amelyek megfelelő mértékben képesek az automatikus adatfeldolgozó rendszerekből és egyéb forrásokból (például DVD-lejátszókból, videokamerákból, műholdvevőkből) érkező jelek megjelenítésére. Az EU-ba behozott monitorok jelentős része jelenleg síkpanel megjelenítő, amely megfelelő mértékben képes az automatikus adatfeldolgozó rendszerekből és egyéb forrásokból érkező jelek megjelenítésére. Ez különösen a professzionális célú típusokra vonatkozik, amelyeket a szakosodott ágazatokban (például diagnosztikában vagy a kutatásban) használnak. Az EU területén belüli gyártás ésszerű fejlődésének és a fogyasztás növekedésének biztosítása, valamint a tagállamok és harmadik országok közötti kereskedelem előmozdítása érdekében az európai fogyasztók és az ipari ágazat érdekében is áll a fent említett monitorok vámmentességének biztosítása. A mellékelt javaslat a jogi háttér és az európai fogyasztók és ipar érdekeinek figyelembevételével kiegyensúlyozott megközelítésnek tekinthető. A javaslat összhangban van az Unió külkereskedelmi és iparpolitikájával. Az előzőek fényében javasolt a 2658/87/EGK tanácsi rendeletet ennek megfelelően módosítani. 2. AZ ÉRDEKELT FELEKKEL FOLYTATOTT KONZULTÁCIÓK ÉS A HATÁSVIZSGÁLATOK EREDMÉNYEI 2012. szeptember 27-én a Bizottság konzultált a Vámkódexbizottság vám- és a statisztikai nómenklatúrával foglalkozó részlegével. Az uniós ágazattal a Bizottság 2012. november 13-án konzultált. 3. A JAVASLAT JOGI ELEMEI E javaslat jogalapja az Európai Unió működéséről szóló szerződés 31. és 32. cikkének bekezdése. A szubszidiaritás elve nem érvényesül, mivel a javaslat az Unió kizárólagos hatáskörébe tartozik. A javaslat megfelel az arányosság elvének, tekintve, hogy a Szerződésben előírtak szerint ösztönzi a tagállamok és a harmadik országok közötti kereskedelmet és egyensúlyt teremt a gazdasági szereplők (uniós gyártók és importőrök) kereskedelmi érdekei között az EU-WTO vámengedményeinek módosítása nélkül. Az Európai Unió működéséről szóló szerződés 31. cikke értelmében az autonóm vámtételeket a Bizottság javaslata alapján a Tanács állapítja meg, a jóváhagyáshoz minősített többség szükséges. 4. KÖLTSÉGVETÉSI HATÁSOK A tradicionális saját forrásokban mutatkozó bevételkiesés évente 20,5 millió EUR körüli összegre tehető (a 2011. évi behozatali statisztikák alapján). 2013/0098 (NLE) Javaslat A TANÁCS RENDELETE a vám- és a statisztikai nómenklatúráról, valamint a Közös Vámtarifáról szóló 2658/87/EGK rendelet I. mellékletének módosításáról AZ EURÓPAI UNIÓ TANÁCSA, tekintettel az Európai Unió működéséről szóló szerződésre és különösen annak 31. cikkére, tekintettel az Európai Bizottság javaslatára, mivel: (1) A Harmonizált Rendszer szerinti 8528 51 vámtarifaalszám alá kizárólag vagy elsősorban a 8471 vtsz. alá tartozó automatikus adatfeldolgozó rendszerben használatos, nem katódsugárcsöves (CRT) monitorok tartoznak. A kizárólag vagy elsősorban a 8471 vtsz. alá tartozó automatikus adatfeldolgozó rendszerben használatos monitorok a 8528 59 vámtarifaalszám alá kerültek besorolásra. (2) Az Európai Unió Bírósága ítélkezési gyakorlatának[1] megfelelően a monitoroknak vagy a HR szerinti 8528 51 vagy a 8528 59 vámtarifaalszám alá történő besorolásának az objektív jellemzők és az adott monitor tulajdonságainak általános értékelésén kell alapulnia. (3) A digitális technológiák összefonódása miatt a pusztán technikai jellemzőkre történő hivatkozással nehéz meghatározni, hogy egy adott monitor kizárólag vagy elsősorban a 8471 vtsz. alá tartozó automatikus adatfeldolgozó rendszerben használatos-e. Különösen azon síkpanel megjelenítők helyes és egységes besorolásának biztosítása vált technikailag lehetetlenné, amelyek megfelelő mértékben képesek az automatikus adatfeldolgozó rendszerekből és egyéb forrásokból érkező jelek megjelenítésére. (4) Az Unió területén belüli gyártás ésszerű fejlődésének és a fogyasztás növekedésének biztosítása, valamint a tagállamok és harmadik országok közötti kereskedelem előmozdítása érdekében az uniós fogyasztók és az ipari ágazat érdekében is áll a fent említett monitorok vámmentességének biztosítása. (5) A 2658/87/EGK rendelet I. mellékletét ennek megfelelően módosítani kell, ELFOGADTA EZT A RENDELETET: 1. cikk (1) A 2658/87/EGK rendelet I. melléklete e rendelet mellékletének megfelelően módosul. (2) Az e rendeletben biztosított KN-vámtarifaalszámok módosításai TARIC-vámtarifaalszámokként alkalmazandók, amíg a 2658/87/EGK rendelet 12. cikkének megfelelően be nem kerülnek a Kombinált Nómenklatúrába. 2. cikk Ez a rendelet 2013. június 1-jén lép hatályba. Ez a rendelet teljes egészében kötelező és közvetlenül alkalmazandó valamennyi tagállamban. Kelt Brüsszelben, -án/-én. a Tanács részéről az elnök MELLÉKLET A 2658/87/EGK rendelet I. mellékletének 85. fejezete XVI. szakaszának 2. részében a 8528 59, 8528 59 10, 8528 59 40 és 8528 59 80 KN–kódokra vonatkozó sorok helyébe a következők lépnek: „8528 59 || – – Más: || || || – – – Automatikus adatfeldolgozó gép által létrehozott jelek megfelelő mértékben való megjelenítésére alkalmas síkpanel megjelenítő: || || 8528 59 20(1) || – – – – Monokróm || 14(5) || p/st || – – – – Szín: || || 8528 59 31(2) || – – – – – Folyadékkristályos kijelzős (LCD) technológiával működő képernyővel || 14(5) || p/st 8528 59 39(3) || – – – – – Más || 14(5) || p/st 8528 59 70(4) || – – – Más || 14 || p/st. (1) 8528 59 10 20 TARIC–kód (2) 8528 59 40 91 TARIC–kód (3) 8528 59 80 91 TARIC–kód (4) 8528 59 10 90, 8528 59 40 99 és 8528 59 80 99 TARIC–kódok (5) Autonóm vámtétel: mentes” PÉNZÜGYI KIMUTATÁS 1. A JAVASLAT/KEZDEMÉNYEZÉS FŐBB ADATAI 1.1. A javaslat/kezdeményezés címe A vám- és a statisztikai nómenklatúráról, valamint a Közös Vámtarifáról szóló 2658/87/EGK tanácsi rendelet I. mellékletének módosításáról szóló tanácsi rendelet 1.2. A javaslat/kezdeményezés típusa Autonóm vámmentesség biztosítása egyes, a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendelet I. mellékletében a 8528 vámtarifaszám alá tartozó egyes ipari termékekre vonatkozóan. 1.3. Célkitűzések Autonóm alapon történő vámmentesség biztosítása olyan síkpanel megjelenítőkre vonatkozóan, amelyek megfelelő mértékben képesek automata adatfeldolgozó gépektől érkező jeleket megjeleníteni. Ez a kifejezés a síkpanel megjelenítőkre vonatkozik, amelyek jóllehet nem kizárólag vagy elsősorban az automata adatfeldolgozó rendszerben használatosak, a felhasználó számára megfelelő szintű teljesítménnyel képesek az automata adatfeldolgozó gépektől érkező jeleket megjeleníteni. 1.4. A javaslat/kezdeményezés indoklása A digitális technológiák konvergenciája olyan helyzetet eredményezett, amelyben a pusztán technikai és objektív jellemzőkre történő hivatkozással nehéz meghatározni, hogy egy adott monitor kizárólag vagy elsősorban a 8471 vtsz. alá tartozó automatikus adatfeldolgozó rendszerben használatos-e. Különösen azon síkpanel megjelenítők helyes és egységes besorolásának biztosítása vált technikailag lehetetlenné, amelyek megfelelő mértékben képesek az automatikus adatfeldolgozó rendszerekből és egyéb forrásokból (például DVD-lejátszókból, videokamerákból, műholdvevőkből) érkező jelek megjelenítésére. Az EU-ba behozott monitorok jelentős része jelenleg síkpanel megjelenítő, amely megfelelő mértékben képes az automatikus adatfeldolgozó rendszerekből és egyéb forrásokból érkező jelek megjelenítésére. Ez különösen a professzionális célú típusokra vonatkozik, amelyeket a szakosodott ágazatokban (például diagnosztikában vagy a kutatásban) használnak. Az EU területén belüli gyártás ésszerű fejlődésének és a fogyasztás növekedésének biztosítása, valamint a tagállamok és harmadik országok közötti kereskedelem előmozdítása érdekében az európai fogyasztók és az ipari ágazat érdekében is áll a fent említett monitorok vámmentességének biztosítása. 1.5. Az intézkedés időtartama és pénzügyi hatása Időtartam: a javaslat határozatlan időtartamra vonatkozik. Pénzügyi hatás: a tradicionális saját forrásokban mutatkozó bevételkiesés évente 20,5 millió EUR körüli összegre tehető (a 2011. évi behozatali statisztikák alapján). 1.6. Tervezett irányítási módszer(ek) Az Uniós Vámkódex nyomonkövetési, ellenőrzési és irányítási rendelkezéseinek alkalmazása. 2. A JAVASLAT BECSÜLT PÉNZÜGYI HATÁSA A bevételre gyakorolt becsült pénzügyi hatás – ¨ A javaslatnak/kezdeményezésnek nincs pénzügyi hatása a bevételre. – x A javaslatnak/kezdeményezésnek van pénzügyi hatása – a bevételre gyakorolt hatása a következő: – x a javaslat a saját forrásokra gyakorol hatást – ¨ a javaslat az egyéb bevételekre gyakorol hatást millió EUR (három tizedesjegyig) Bevételi költségvetési tétel: || Az aktuális költségvetési évben rendelkezésre álló előirányzatok || A javaslat/kezdeményezés hatása[2] N. év || N+1. év 120. cikk || / || 8 hónap x 20,5 millió EUR 12 hónap || 20,5 millió EUR A javaslat határozatlan időtartamra vonatkozik. Ismertesse a bevételre gyakorolt hatás számításának módszerét. A tradicionális saját forrásokban mutatkozó bevételkiesés kiszámítása a 2011. év során a 8528 59 10 90, 8528 59 40 90 és 8528 89 80 90 TARIC–kódok alá tartozó termékeknek az EU-ba irányuló behozatali értékén alapul. Ezeket az adatokat a Eurostat szolgáltatta. A 8528 59 10 90, 8528 59 40 90 és 8528 89 80 90 TARIC–kódok alá tartozó monitoroknak a 2011. referenciaév során történő behozatalának teljes értékét megszorozták az értékvámmal (14 %). Végül a beszedési költségek összegét (25%) levonták, hogy megkapják a tradicionális saját források teljes bevételének összegét az EU-ra vonatkozóan a 2011-es évre. E számítás eredménye a következő: - 8528 59 10 90 TARIC–kód:10 891 640 EUR x 14%) x 75% = 1 143 622, 20 EUR) - 8528 59 40 90 TARIC–kód: 233 167 690 EUR x 14%) x 75% = 24 482 607, 45 EUR - 8528 89 80 90 TARIC–kód: nem volt kereskedelem 2011-ben. E javaslattervezet elfogadásával az említett TARIC–kódok alá besorolt termékek nem mindegyike élvez majd vámmentességet. Az intézkedés csak egyes monitorokra alkalmazandó („olyan síkpanel megjelenítők, amelyek megfelelő mértékben tudnak automata adatfeldolgozó gépektől érkező jeleket megjeleníteni”). Az intézkedés kívánt alkalmazási körének és az uniós piacon rendelkezésre álló termékek jellegének figyelembevételével meg lehet becsülni, hogy az említett TARIC–kódok alatt jelenleg importált termékek legalább 80%-a az említett meghatározás alkalmazási körébe fog tartozni. A tradicionális saját forrásokban mutatkozó teljes bevételkiesés becsült összegét éves alapon ezért a következőképpen kell kiszámítani: 1 143 622, 20 EUR + 24 482 607, 45 EUR) * 80% = 20 500 983, 72 EUR A javaslat hatálybalépésének évére vonatkozóan a pénzügyi hatást arányosan kell kiszámítani. A tradicionális saját forrásokban mutatkozó bevételkiesést a GNI–alapú tagállami hozzájárulásokból kell kiegyenlíteni. [1] C-376/07 sz. Kamino-ügy, EBHT 2009., I-1167. o. [2] A tradicionális saját források (vámok, cukorilletékek) tekintetében nettó összegeket, vagyis a 25 %-kal (beszedési költségek) csökkentett bruttó összegeket kell megadni.